CELEX: 62004TO0258
Language: hu
Date: 2009-06-10 00:00:00
Title: Az Elsőfokú Bíróság (kibővített első tanács) 2009. június 10-i végzése. # Lengyel Köztársaság kontra az Európai Közösségek Bizottsága. # Megsemmisítés iránti kereset - Az új tagállamok csatlakozása miatt meghozandó átmeneti intézkedések - A cukorágazatra vonatkozó átmeneti intézkedések megállapításáról szóló 60/2004/EK rendelet - Keresetindítási határidő - Kiindulópont - Késedelem - Elfogadhatatlanság. # T-258/04. sz. ügy

Az Elsőfokú Bíróság (kibővített első tanács) 2009. június 10‑i végzése – Lengyelország kontra Bizottság
      (T‑258/04. sz. ügy)
      „Megsemmisítés iránti kereset – Az új tagállamok csatlakozása miatt meghozandó átmeneti intézkedések – A cukorágazatra vonatkozó átmeneti intézkedések megállapításáról szóló 60/2004/EK rendelet – Keresetindítási határidő – Kiindulópont – Késedelem – Elfogadhatatlanság”
      Eljárás – Keresetindítási határidők – Jogvesztés – A 2003. évi csatlakozási okmány alapján elfogadott rendelet ellen az okmányt aláíró valamely, tagállamnak még nem minősülő
         állam által benyújtott kereset – Hatás hiánya – A számára jogi személyi minőségében irányadó határidő (EK 230. cikk, negyedik és ötödik bekezdés; a 2003. évi csatlakozási
         okmány) (vö. 40–71. pont)
      
      Tárgy
      
         
               A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása
                  következtében a cukorágazatra vonatkozó átmeneti intézkedések megállapításáról szóló, 2004. január 14‑i 60/2004/EK bizottsági
                  rendelet (HL L 9., 8. o.; magyar nyelvű különkiadás 3. fejezet, 42. kötet, 125. o.) 5. cikkének, 6. cikke (1)–(3) bekezdésének,
                  7. cikke (1) bekezdésének, valamint 8. cikke (2) bekezdése a) pontjának megsemmisítése.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a keresetet mint elfogadhatatlant elutasítja.
               
            
         
                  2)
               
               
                  
               
               
                  	A Lengyel Köztársaság maga viseli saját költségeit, valamint köteles viselni a Bizottság részéről felmerült költségeket.
               
            
         
                  3)
               
               
                  
               
               
                  	A Ciprusi Köztársaság maga viseli saját költségeit.